**Ձև 8. Խարդախություն (օրինակ)**

|  |  |
| --- | --- |
| Հաշվեքննության ենթակա մարմին | ԱԲԳ Համալսարան ՊՈԱԿ |
| Առաջադրանքի տեսակ | Ֆինանսական հաշվեքննություն |
| Հաշվետու ժամանակաշրջան |  |
| Հղում |  |
| Պատրաստեց: ԱՎԽմբի ղեկավար: ԱՎ |  |
| Վերստուգեց: ԱԴԱռաջադրանքի ղեկավար |  |
| Վերստուգեց: ՍԴԽորհրդի անդամ |  |

# Կատարված աշխատանք

ա.Հարցումներ համալսարանի ղեկավար անձանց ֆինանսական հաշվետվություններին առնչվող համալսարանի աշխատակիցների գործողություններում խարդախության հայտանիշների առկայության վերաբերյալ:

բ.Հարցումներ համալսարանի ղեկավար անձանց, թե արդյոք նախագծված և ներդրված են համապատասխան հսկողության գործընթացները ուսման վարձերի հավաքագրման պրոցեսում խարդախությունը հատնաբերելու նպաակով, ինչպես նաև այդ հսկողության գործընթացների գործունեության արդյունավետության վերաբերյալ:

գ.Խարդախության բացահայտման նպատակով հաշվեքննողական ընթացակարգերի կիրառում՝ ուսման վարձերից գոյացած հասույթի գումարը համեմատելով ուսման վարձերի գծով դրամարկղ կանխիկ մուտք եղած գումարի հետ, պահանջելով բացատրություն անհամապատասխանության դեպքում:

դ.Հարցումներ հաշվեքննության ենթակա մարմնի ներքին հաշվեքննողին և հաշվապահական հաշվառման աշխատակիցներին ղեկավար անձանց գործողությունների վերաբերյալ, որտեղ առկա է հնարավոր խարդախության հայտանիշ:

ե.Ղեկավար անձանց կողմից խարդախություն գործելու ճնշման կամ խթանման հատկորոշում:

զ.Խարդախության բացահայտման ընթացակարգերի կիրառում համալսարանում սովորող ուսանողների փաստացի թվաքանակը ուսանողների և համալսարանի կողմից հաստատված պայմանագրերի հետ համեմատման միջոցով, ինչպես նաև կազմված ընտրանքում ընդգրկված ուսանողներին արտաքին հաստատման նամակ ուղարկելու միջոցով:

# Արդյունքներ

ա.Համալսարանի աշխատակազմի ղեկավար պարոն Համբարձումյանին և գլխավոր հաշվապահ պարոն Մեսրոպյանին կատարված հարցումների արդյունքում պարզվռց, որ ուսման վարձերը ուսանողներից հավաքագրվում են կանխիկ եղանակով: Ուսման վարձերը վճարվում են համալսարանի դրամարկղում: Համալսարանն ունի մեկ գանձապահ: Աշխատանքային ռեսուրսների սակավության արդյունքում ուսումնական կիսամյակի մեկնարկից առաջ գոյանում են հերթեր ուսման վարձերի վճարման համար:

Համալսարանը ուսման վարձերի հավաքագրման անկանխիկ եղանակ չի առաջարկում ուսանողներին: Ուսանողի կողմից ուսման վարձը դրամարկղ մուտքագրելու արդյունքում տրամադրում են դրամարկղի մուտքի օրդերի անդորրագրի մասը, որը հաստատվում է գանձապահի և գլխավոր հաշվապահի կողմից: Գլխավոր հաշվապահի կողմից հաստատումները կատարվում են միայն աշխատանքային օրվա ավարտին դրամարկղի օրդերի այն մասում, որը մնում է համալսարանի մոտ:

Դրամարկղի գույքագրումները կրում են ֆորմալ բնույթ և չեն իրականացվում անակնկալ:

Այն ուսանողները, որոնք համալսարանի ուսումնական վարչություն չեն ներկայացնում դրամարկղի մուտքի անդորրագիր չեն ընդգրկվում ուսումնական կիսամյակի ուսանողների ցուցակում և չեն կարող մասնակցել դասընթացներին և քննություններին: Համալսարանի գլխավոր հաշվապահը կիսամյակը մեկ անգամ ուսումնական վարչությանն է ներկայացնում վճարում կատարած ուսանողների ցանկը: Այդ ցանկը ուսումնական վարչությունը համեմատում է անդորրագրերի հիման վրա կազմված ուսանողների ցանկի հետ և տարբերության դեպքում կատարում համապատասխան պարզաբանումներ:

բ.Համաձայն համալսարանի աշխատակազմի ղեկավար պարոն Համբարձումյանի և գլխավոր հաշվապահ պարոն Մեսրոպյանի՝ ուսման վարձերի կանխիկ հավաքագրման գործընթացում հսկողության առանցքային տարրն է հանդիսանում այն փաստը, որ այն ուսանողները, որոնք չեն ընդգրկվել ուսումնական վարչության ցանկում չեն կարող մասնակցել դասընթացներին: Վճարում կատարած, սակայն ուսւանողների ցանկում չընդգրկված անձիք կբողոքարկեն այդ փաստը:

գ.Հաշվի առնելով վերը նշված թույլ հսկողության գործընթացները՝ հասույթի ամբողջականության ստուգումն իրականացվել է ամբողջ բազմության համար՝ վերահաշվարկելով յուրաքանչյուր ուսումնական տարվա հաստատված ուսումնական վարձերը ուսանողների թվաքանակի հետ (տրամադրած ուսումնական վարչության կողմից) և ստացված գումարը համեմատելով դրամարկղ մուտքագրված ուսման վարձերի ձևակերպման հետ:

Թեստի արդյուքում պարզվեց, որ ուսման վարձերի գծով դրամարկղ մուտքագրված գումարը հավասար չէ ուսման վարձերից գոյացած հասույթի գումարին, որի պատճառը ուսանողների ուսման վարձերի վճարման արտոնյալ ժամկետի տրամադրումն է: Արտոնյալ ժամկետի տրամադրման հրամանները տրվում են ուսումնական վարչության կողմից: Թեստի արդյունքում հայտնաբերված շեղումը համեմատվել է արտոնյալ ժամկետների տրամադրման հրամանների հետ: Արդյունքում պարզվեց, որ այն դեպքում, երբ բացակայում էր ուսման վարձի վճարման փաստը, առկա էր արտոնյալ ժամկետի տրամադրման հրաման:

Արտոնյալ վճարման ժամկետ ունեցող, ընտրանքում ներառված ուսանողներին ուղարկվել է արտաքին հաստատման նամակներ, որոնց արդյունքում չեն բացահայտվել որևէ շեումներ:

դ.Ներքին հաշվեքննողին և հաշվապահական հաշվառման աշխատակիցներին կատարած հարցումների արդյունքում պարզվեց, որ համալսարանի ղեկավար անձանց գործողություններում առկա չեն խարդախության հայանիշներ:

ե.Համալսարանը յուրաքանչյուր ուսանողի համար պետությունից ֆինանսավորում է ստանում և բնականաբար առկա է խարդախություն գործելու խթան: Որքան ուսանողների թվաքանակը շատ լինի, այնքան համալսարանը պետությունից շատ ֆինանսավորում կստանա:

զ.Համալսարանում փաստացի սովորող ուսանողների թվաքանակի, նրանց հետ կնքված պայմանագրերի և արտաքին հաստատման նամակների պատասխանները համեմատելու արդյունքում շեղումներ չեն հայտնաբերվել::

# Եզրակացություն

Հաշվեքննության ընթացակարգերի արդունքում պարզվեց, որ ֆինանսական հաշվետվությունները զերծ են խարդախությամբ պայմանավորված էական խեղաթյուրումներից: